หุ้นสหรัฐปิดบวก
ตลาดหุ้นสหรัฐฯ ปิดบวกดาวโจนส์ เพิ่มขึ้น 17.59 จุด ขณะที่ราคาน้ำมันพุ่งแรง
31 ส.ค. 2554

ตลาดหุ้นสหรัฐฯ ปิดบวกดาวโจนส์ เพิ่มขึ้น 17.59 จุด ขณะที่ราคาน้ำมันพุ่งแรง
ตลาดหุ้นสหรัฐฯวานนี้(30ส.ค.) ปิดบวกในกรอบแคบๆ หลังมีการเปิดเผยรายละเอียดชุดใหม่ของที่ประชุมคณะกรรมการกำหนดนโยบายการเงินของธนาคารกลางสหรัฐฯ (เอฟโอเอ็มซี) ที่เพิ่มความหวังว่าเฟดอาจลงมือกระตุ้นเศรษฐกิจเร็วๆนี้       ดัชนีหุ้นดาวโจนส์ เพิ่มขึ้น 17.59 จุด (0.15 เปอร์เซ็นต์) ปิดที่ 11,556.84 จุด แนสแดค เพิ่มขึ้น 13.09 จุด (0.51 เปอร์เซ็นต์) ปิดที่ 2,575.20 จุด เอสแอนด์พี เพิ่มขึ้น 2.48 จุด (0.20 เปอร์เซ็นต์) ปิดที่ 1,212.56 จุด  ขณะที่ราคาน้ำมันพุ่งแรงท่ามกลางการซื้อขายที่เบาบางและผันผวน จากดอลลาร์ที่อ่อนค่าลง  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 1.63 ดอลลาร์ ปิดที่ 88.90 ดอลลาร์ต่อบาร์เรล เบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.14 ดอลลาร์ ปิดที่ 114.02 ดอลลาร์ต่อบาร์เรล